stanford-oval/wikipedia huggingface dataset:
Täydelliset naiset (7. tuotantokausi)
Näyttelijät > Sivuosissa

Shawn Pyfrom – Andrew Van de Kamp
Andrea Bowen – Julie Mayer
Jonathan Cake – Chuck Vance
Steven Culp – Rex Van de Kamp
Cody Kasch – Zach Young
Kyle MacLachlan – Orson Hodge
Joy Lauren – Danielle Van de Kamp
Max Carver – Preston Scavo
Charlie Carver – Porter Scavo
Joshua Logan Moore – Parker Scavo
Darcy Rose Byrnes – Penny Scavo
Mason Vale Cotton – M.J. Delfino
Madison De La Garza – Juanita Solis
Harriet Sansom Harris – Felicia Tilman
Emily Bergl – Beth Young, Paul Youngin uusi vaimo
Muita sivuhenkilöitä:
Lainie Kazan – Maxine Rosen, Susanin vuokraemäntä
Lesley Ann Warren – Sophie Bremmer, Susanin äiti
Gregory Itzin – Dick Barrows, dialyysipotilas, johon Susan tutustuu
Aaron Lustig – Craig Lynwood, sairaalan elinsiirtokoordinaattori
John Rubinstein – Susanin koulun rehtori Hobson
Lois Smith –  Allison Scavo, Tomin äiti
Polly Bergen – Stella Wingfield, Lyneten äiti
Larry Hagman – Frank Kaminsky, Stellan uusi mies
Brent ja Shane Kinsman – Preston ja Porter nuorina
Brian Austin Green – Keith Watson, Breen rakennusmies
John Schneider ja John Schneider – Richard Watson ja Mary Wagner, Keithin vanhemmat
Rochelle Aytes – Amber James, Keithin pojan äiti
Dakin Matthews – pastori Sykes
Rolando Molina ja Carla Jimenez – Hector ja Carmen Sanchez, Juanitan biologiset vanhemmat
Stephanie Faracy – rouva Charlotte, nukkekaupan omistaja
Tony Plana – Alejandro Perez, Gabriellen isäpuoli
Christine Estabrook – Martha Huber
Orson Bean – Roy Bender, rouva McCluskeyn uusi aviomies
Mindy Sterling – Mitzi Kinsky, Wisteria Lanen asukas, joka asuu edesmenneen Ida Greenbergin talossa
Juoni

Menetettyään liikkeensä ja miehensä Orsonin (Kyle MacLachlan) Bree (Marcia Cross) alkaa korjata elämäänsä kertomalla Gabylle (Eva Longoria Parker) salaisuuden, joka voi tuhota heidän ystävyytensä; Lynette (Felicity Huffman) ja Tom (Doug Savant) toivottavat viidennen lapsensa tervetulleeksi; Susanin (Teri Hatcher) ja Miken (James Denton) taloudelliset vaikeudet ovat pakottaneet heidän vuokrata talo ja lähteä Wisteria Lanelta. Mutta kun Paul Young (Mark Moses) mysteerisesti palaa naapurustoon uutena vuokralaisena, epäilyt nousevat. Paul on naimisissa ja hänellä on uusi vaimo.
Vantaan moskeija

| Vantaan moskeija Finlandiya Diyanet Camisi |
| --- | --- |

Sijainti:  Kilpakuja 1, 01280 Vantaa
Kirkkokunta:  Suomen Islamilainen Diyanet Yhdyskunta
Materiaali:  Kivi
Tyylisuunta:  Moskeija
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vantaan moskeija (turk. Vantaa Cami) on Vantaan Länsimäessä sijaitseva turkkilainen moskeija. Vantaan moskeija on yksi Suomen Islamilaisen Diyanet Yhdyskunnan moskeijoista ja se toimii moskeijarakennuksen lisäksi kulttuurikeskuksena. Vantaan lisäksi yhdyskunnan moskeijoita löytyy muun muassa Lahdesta, Porista sekä myös Turusta.
Yhdistyksen taustalla on Turkin uskonnollisten asioiden virasto Diayanet, joka on käyttänyt 2010-luvulla puoli miljardia dollaria moskeijoiden rakentamiseen Euroopassa, Aasiassa ja Afrikassa. Viraston toiminta on ollut aatteellisesti lähellä Muslimiveljeskuntaa.
Uusi maa

| Uusi maa Katri Ylander & Yksinäinen yhtye |
| --- | --- | --- |

Studioalbumin tiedot
 Äänitetty : 2010–2013
 Julkaistu: 13. syyskuuta 2013 
 Tuottaja(t): Katri Ylander Matti Salovaara 
 Kesto: 57.49 (Digi) 58:35 (CD)
 Levy-yhtiö: Suomen Musiikki
Listasijoitukset
  Suomen virallinen lista: 35.
Katri Ylanderin muut julkaisut
| Maailman ihanimmat 2011 | Uusi maa 2013 | Yhteisii unelmii 2020 |
Singlet albumilta Uusi maa
 ”Naamiot” Julkaistu: 19. huhtikuuta 2013  ”Oodi” Julkaistu: 22. elokuuta 2013
Uusi maa on Katri Ylander & Yksinäinen yhtye -kokoonpanon 13. syyskuuta 2013 julkaistu studioalbumi. Albumin ensimmäinen single ”Naamiot” julkaistiin 19. huhtikuuta. Toinen single ”Oodi” julkaistiin 22. elokuuta 2013 saman aikaisesti kappaleen musiikkivideon kanssa. Albumi nousi Suomen virallisen listan sijalle 35.
Ylander jäi keväällä 2010 määrittelemättömän pitkälle keikkatauolle sekä valmistelemaan uutta albumia. Albumin kaikki kappaleet ovat Ylanderin ja Matti Salovaaran käsialaa. Kaksikko on myös tuottanut albumin ja soittanut kaikki kuultavat instrumentit. Levyn on äänittänyt ja miksannut Mikko Haatainen.
Albumin kappaleet kertovat yhteydestä omaan henkisyyteen.
»Kappaleet kertovat ihmisen luontaisista taipumuksista kohdata onnea ja kärsimystä. Siitä, kuinka valon löytäminen itsestä voi johtaa matkalle eheytymiseen tai kuinka samaistuminen egoon johtaa toistuviin ongelmiin ihmisten elämässä. Kärsimyksen rooli nousee esiin myös puhdistavana vaikutuksena saada ihminen todella etsimään totuutta.»
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Manifesti | Katri Ylander, Matti Salovaara | 4.49 |  |  |  |  |  |  |
| 2. | Oodi | Katri Ylander, Matti Salovaara | 4.07 |  |  |  |  |  |  |
| 3. | Käännyn ja katson pois | Katri Ylander, Matti Salovaara | 3.20 |  |  |  |  |  |  |
| 4. | Tyhjä kenttä | Katri Ylander, Matti Salovaara | 6.22 |  |  |  |  |  |  |
| 5. | Onni | Katri Ylander, Matti Salovaara, Mikko Haatainen | 3.47 |  |  |  |  |  |  |
| 6. | Uusi maa | Katri Ylander, Matti Salovaara | 4.06 |  |  |  |  |  |  |
| 7. | Viimeinen | Katri Ylander, Matti Salovaara, Mikko Haatainen | 3.40 |  |  |  |  |  |  |
| 8. | Naamiot | Katri Ylander, Matti Salovaara | 3.11 |  |  |  |  |  |  |
| 9. | Tuntematon voima | Katri Ylander, Matti Salovaara | 3.45 |  |  |  |  |  |  |
| 10. | Huuhtoja | Katri Ylander, Matti Salovaara | 5.21 |  |  |  |  |  |  |
| 11. | Nykymaailma | Katri Ylander, Matti Salovaara | 3.25 |  |  |  |  |  |  |
| 12. | Karkaan | Katri Ylander, Matti Salovaara | 5.27 |  |  |  |  |  |  |
| 13. | Valssi | Katri Ylander, Matti Salovaara | 6.29 |  |  |  |  |  |  |
Albumin kahdeksannen raidan, ”Naamiot”, kesto on albumin digitaalisessa versiossa 3:11. CD-versiossa kappale kestää 4:02.
Arvostelut

Helsingin Sanomat: suopea
Valmistaudu olemaan väärässä

| Valmistaudu olemaan väärässä Kymppilinja |
| --- | --- | --- |

Studioalbumin tiedot
 Julkaistu: 4. elokuuta 2010
 Formaatti: CD
 Tuottaja(t): Sammybap, Deeks, MMEN, Sakke, Mika Laakkonen, Jesse Virta, Phoo, MGI, Erik Solin
 Tyylilaji: rap, pop
 Kesto: 48.07
 Levy-yhtiö: Hype Music
Listasijoitukset
  8.
Kymppilinjan muut julkaisut
| Kaupunkilapset 2007 | Valmistaudu olemaan väärässä 2010 |   |
Valmistaudu olemaan väärässä on hip hop-yhtye Kymppilinjan toinen studioalbumi, joka julkaistiin 4. elokuuta 2010. Se debytoi Suomen virallisen listan sijalla 8.
Taustatietoa

Albumin ensimmäinen single "Kauneinta" julkaistiin kesällä 2009. Toinen single "Minä" julkaistiin keväällä 2010. Sillä vierailee naislaulaja Mariska ja se valittiin mm. The Voicen vuoden viralliseksi kesähitiksi 2010. Albumilla vierailevat myös reggaeartisti Puppa J ja rockmuusikko Kauko Röyhkä. Albumilta pois jätetty kappale "Jos voisit" julkaistiin YouTubessa 19. marraskuuta 2010. Kapplaeen on tuottanut Sakke ja se sisältää samplen Fintelligensin kappaleesta "Millast tää on".
Kappaleet

Ota kiinni jos saat – 3.39
Tulevaisuus – 3.03
Selvinpäin – 3.07
Avaruuteen – 2.49
Postikortti – 3.49  (mukana Puppa J)
Minä – 4.03  (mukana Mariska)
Seuraa johtajaa – 4.59  (mukana Kauko Röyhkä)
Kengät – 3.10
Sammuit kotibileisiin – 3.41
Kauneinta – 3.22
Istun, odotan, toivon – 3.58
Helsingissä sataa – 3.41
Ohikiitävää – 4.45
Kappaleet > Tuottajat

Sammybap: 1, 6, 8, 9
Deeks: 2, 4
MMEN: 3
Sakke Aalto: 5, 10, 12
Mika Laakkonen: 6, 8
Jesse Virta: 7
Phoo: 11
MGI: 12
Erik Solin: 13
Arvostelut

Keskisuomalainen: ristiriitainen
Metropoli.net:
Uusi maailma (romaani)

| Uusi maailma> The Modern World |
| --- | --- |

Alkuperäisteos
Kirjailija:  Steph Swainston
Kieli:  englanti
Genre:  fantasia, uuskumma
Kustantaja:  Gollancz
Julkaistu:  2007
Ulkoasu:  sidottu
Sivumäärä:  336
ISBN:  978-0-575-082212
Suomennos
Suomentaja:  J. Pekka Mäkelä
Kustantaja:  Like
Julkaistu:  2012
Ulkoasu:  nidottu
Sivumäärä:  380
ISBN:  978-952-01-0731-4
Sarja: Linna
Edeltävä:  Aika on lahjoista suurin
Seuraava:  Above the Snowline
Löydä lisää kirjojaKirjallisuuden teemasivulta
Uusi maailma (engl. The Modern World) on Steph Swainstonin vuonna 2007 ilmestynyt fantasiaromaani. Teos on Linna-sarjan kolmas osa. Kirja ilmestyi J. Pekka Mäkelän suomennoksena Likeltä vuonna 2012.
Vastaanotto

SF Siten Rich Hortonin mielestä kirja on kiinnostava, mutta ei toimi kokonaisuutena. Kieli on välillä kömpelöä ja juoni sekava. Siirroksen maailma on kuitenkin kuvattu kiehtovasti. Saman sivuston arvostelijan Martin Lewisin mielestä kirjan juoni olisi hyötynyt sadasta lisäsivusta. The Guardianin Keith Brooken mukaan teos on kiehtova mutta hajanainen.
Strange Horizons -sivuston Dan Hartland ei ollut vakuuttunut siitä, että kirjailijan luoma sekoitus keskiaikaista ja nykyajan maailmaa toimii. Henkilöitä on kirjaan liian paljon eikä Swainston onnistu lunastamaan esikoisteoksessaan herättämiään lupauksia. Keskeisten henkilöiden kuvaus ja teoksen loppupuoli ovat kuitenkin onnistuneita.
Tähtivaeltaja-lehden Kimmo Lehtosen ja Lapin kansan Erkki Wideniuksen mukaan ihmissuhteiden käsittely ja kuolemattomuuden pohdiskelu antavat romaanille syvyyttä. Lehtosen mukaan teos erottuu edukseen pohtiessaan etenkin kirjallisuudenlajinsa epäjohdonmukaisuuksia, kuten fantasiamaailman historian pysähtyneisyyttä. Widenius mainitsee, että sotakuvaus maistuu toistolta eikä romaani aina toimi kokonaisuutena.
Kriitikko Toni Jerrman kirjoitti romaanin käsittelevän ihmisyyden keskeisiä kysymyksiä: kasvamisen ja muuttumisen tärkeyttä, kaipausta, rakkautta ja ihmissuhteita. ”Uskomattoman rikas ja omaperäinen tarina herättää Nelimaan pakahduttavasti henkiin. Loistoon, johon harvempi alan teos on koskaan yltänyt.”
Aiheesta muualla

Steph Swainston on new novel ‘The Modern World’. UK SF Book News 17.5.2007. (Internet Archive) (englanniksi)
Author Steph Swainston interviewed by John Berlyne (Arkistoitu – Internet Archive). Blip.tv. (englanniksi)
Vasilisa Kuzmina

Vasilisa Kuzmina
Vasilisa Kuzmina (ven. Василиса Кузьмина; s. 29. marraskuuta 1991 Moskova) on venäläinen elokuvaohjaaja, -käsikirjoittaja ja -näyttelijä.
Kuzmina valmistui Moskovan valtiollisesta kansainvälisten suhteiden instituutista talouden tiedekunnasta ja sai sitten maisterin arvon Columbian yliopistosta New Yorkissa. Näyttelemistä Kuzmina opiskeli Moskovan Mihail Štšepkin -teatterikorkeakoulussa, josta valmistui vuonna 2017. Vuonna 2017 hän esiintyi pääroolissa elokuvassa Muza. Vuonna 2018 ilmestyi ensimmäinen Kuzminan ohjaama lyhytelokuva Alisa. Kaksi vuotta myöhemmin sen pohjalta julkaistiin sarja. Kuzminan ensimmäinen täyspitkä elokuva on Nika (2022), joka käsittelee lapsena runoilijana mainetta saavuttanutta Nika Turbinaa.
Aiheesta muualla

Vasilisa Kuzmina Internet Movie Databasessa. (englanniksi)
Vaisheshika

Vaisheshika (sanskritiksi वैशॆषिक, Vaiśeṣika) on yksi hindulaisen filosofian kuudesta ”oikeaoppisesta” astika-koulukunnasta. Sen perustajana pidetään 500-luvulla eaa. elänyttä Kanadaa, joka esitti ajatuksensa Vaisheshika-Sutrassa.
Vaisheshika-filosofia on atomismin muoto. Sen mukaan kaikki fysikaalisen kaikkeuden oliot ovat palautettavissa äärelliseen määrään atomeita. Historiallisesti vaisheshika on liittynyt läheisesti yhteen hindulaisen logiikan koulukunnan, nyayan, kanssa.
Ontologia

Vaisheshikassa todellisuuden luonne selitetään seitsemän kategorian avulla:
dravya (substanssi)
guna (kvaliteetti)
karma (toiminta)
samanya (universaali)
vishesha (partikulaari)
amavaya (inherenssi)
abhava (ei-olemassaolo)
Vaisheshikan mukaan perussubstansseja on yhdeksää lajia, joista viisi ovat materiaalisia ja neljä ei-materiaalisia:
materiaaliset
maa (atominen)
vesi (atominen)
tuli (atominen)
ilma (atominen)
akasha (ei-atominen)
ei-materiaaliset
avaruus
aika
sielu
mieli
Aiheesta muualla

Ganeri, Jonardon: Analytic Philosophy in Early Modern India The Stanford Encyclopedia of Philosophy. The Metaphysics Research Lab. Stanford University. (englanniksi)
Kak, Subhash: Indian Physics: Outline of Early History (englanniksi)
Vasilikí (Lefkas)

| Vasilikí Βασιλική |
| --- | --- |
 Vasilikín kylä.
 Vasilikí
 Koordinaatit: 38°37′44″N, 20°36′32″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Lefkas
Kunta:  Lefkas
Hallinto:  
 – Asutustyyppi:  kylä
 – Kallikrates-koodi:  3601020101
Väkiluku (2011):  395
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vasilikí (kreik. Βασιλική; myös Vassilikí) on Kreikan kylä, joka sijaitsee Lefkaksen saarella. Se kuuluu hallinnollisesti Lefkaksen kuntaan, Lefkaksen alueyksikköön ja Jooniansaarten alueeseen. Aiemmin kylä kuului Apollónioin kuntaan ja vuodesta 2011 lähtien Lefkaksen kunnan Apollónioin kunnallisyksikköön. Kylä muodostaa oman kyläyhdyskuntansa (Τοπική Κοινότητα Βασιλικής, Topikí Koinótita Vasilikís). Kylän väkiluku on 395 (vuonna 2011).
Vasilikín kylää.
Vasilikí sijaitsee Lefkaksen etelärannikolla noin 37 kilometriä etelään Lefkaksen kaupungista. Kylä on rakennettu lahdenpohjukkaan, jonka länsipuolella on Lefkátaksen niemi. Kylä on Lefkaksen merkittävimpiä satamia ja sieltä on yhteys muun muassa Kefalonián ja Ithakan saarille. Kylästä järjestetään myös veneretkiä muun muassa Pórto Katsíkin rannalle. Tuuliolosuhteidensa ansiosta Vasilikín lahti on suosittu purje- ja leijalautailukohde.
Aiheesta muualla

Kuvia tai muita tiedostoja aiheesta Vasilikí Wikimedia Commonsissa
Vaskiturilas

| Vaskiturilas |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Rutelinae
Tribus::  Anomalini
Suku::  Anomala
Laji::  dubia
Kaksiosainen nimi
 Anomala dubia  (Scopoli, 1763) 
Katso myös
   Vaskiturilas Wikispeciesissä   Vaskiturilas Commonsissa 
Infobox OKNimi-testi OK: 
Vaskiturilas (Anomala dubia) on lehtisarvisiin (Scarabaeidae) kuuluva kovakuoriaislaji.
Ulkonäkö

Vaskiturilas on metallinvihreä tai vähän punertava. Aikuisen koko on 12–15 mm.
Elintavat

Aikuiset syövät esimerkiksi koivun lehtiä. Poikaset munitaan hiekkapitoiseen maahan, jossa kasvaa heiniä. Poikaset syövät niiden juuria.
Poikaset kuoriutuvat keväällä. Aikuiset ovat aktiivisia alkukesästä.
Vasilikí (Lasíthi)

| Vasilikí Βασιλική |
| --- | --- |
 Vasilikí
 Koordinaatit: 35°05′10″N, 25°48′21″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ierápetra
Hallinto:  
 – Asutustyyppi:  kylä
 – Kallikrates-koodi:  7202011502
Väkiluku (2011):  72
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vasilikí (kreik. Βασιλική) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylä on osa Pacheiá Ámmoksen kyläyhdyskuntaa. Kylän väkiluku on 72 (vuonna 2011).
Vasilikín arkeologista aluetta.
Vasilikí on myös minolaisaikaisen asutuksen arkeologinen kohde. Asutuksen minolaisaikaista nimeä ei tunneta. Asutus on osoittautunut suhteellisen varhaiseksi minolaiseksi kyläksi, jossa on ollut useita vaiheita EM II -kaudelta (noin 2900–2300 eaa.) lähtien. Kylä oli suurimmillaan MM IA -kaudella (noin 2160–1900 eaa.) ja taloja rakennettiin ainakin vielä LM IA -kaudella (noin 1600–1480 eaa.). Kylä on tuhoutunut useaan otteeseen tulipalossa. Talot oli rakennettu aivan kiinni toisiinsa, niin että ne muodostivat ikään kuin yhden rakennuksen. Tutkimuksen alkuvaiheessa tämä tulkittiinkin eräänlaiseksi varhaisvaiheen ”palatsiksi”, mutta sittemmin kohde on nähty kylänä.
Alueen arkeologiset kaivaukset alkoivat vuosina 1903–1906 R. B. Seagerin johdolla ja jatkuivat vuonna 1953 N. Platonin johdolla sekä 1970–1982 ja uudelleen vuodesta 1990 A. A. Zoisin johdolla.
Aiheesta muualla

Kuvia tai muita tiedostoja aiheesta Vasilikín arkeologinen kohde Wikimedia Commonsissa
Vantaan rauhanyhdistys

| Vantaan rauhanyhdistys |
| --- | --- |
 Rauhanyhdistyksen tunnus.
Sijainti:  Asolantie 8 01400 Vantaa
Seurakunta:  Vantaan rauhanyhdistys ry (SRK)
Rakentamisvuosi:  1993
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vantaan rauhanyhdistys (aik. Rekolan seudun rauhanyhdistys) on Vantaan Asolassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeistä toimintaa on seurojen järjestäminen. Seurat pidetään tavallisesti sunnuntaisin ja perjantaisin toimitalolla.
Vantaan rauhanyhdistys on perustettu vuonna 1968. 1990-luvulla rauhanyhdistyksen nimi muutettiin nykyiseen muotoon. Nykyinen toimintatalo on valmistunut ja otettu käyttöön vuonna 1993. Rauhanyhdistykseen kuuluu noin 380 jäsentä.
Vantaan rauhanyhdistys perustettiin noin 50 aikuisen ja 80 lapsen yhteisönä, jotka joutuivat tilanpuutteen vuoksi etsimään omia tiloja. Tämän vuoksi alkoi pohdinta oman rauhanyhdistyksen perustamisesta ja kiinteistöjen hankkimista. Vuosien varrella seurakuntatoiminta on lisääntynyt ja mukaan on tullut lapsi- ja nuorisotyö.
China Radio International

| China Radio International |
| --- | --- |

Yritysmuoto:  valtionyritys
Perustettu:  1941
Kotipaikka:   Peking, Kiina
Toiminta-alue:  maailmanlaajuinen
Toimiala:  radiotoiminta
Emoyhtiö:  Xinhua
Kotisivu:  http://www.cri.cn
Infobox OKVirheellinen NIMI-arvo: 
China Radio International (entinen Radio Beijing tai Radio Peking), Kiinan kansantasavallan valtionradion ulkomaanohjelmapalvelu, katsotaan perustetuksi 3. joulukuuta 1941, kun uutistoimisto Xinhua (Uusi Kiina) perusti Uuden Kiinan radion radioaseman kahteen luolaan. Radiolaitteisto sijaitsi kallioluolassa, kun taas toimitus maaluolassa. Ulkomaantoimituksen ohjelmat olivat japaninkielisiä, niitä radioi japanilaisnainen ja rauhanaktivisti Hara Kiyoshi, joka pyrki vaikuttamaan Japanin Kiinaa vastaan käymään sotaan. Lähetykset jatkuivat vuoteen 1943, milloin ne piti lopettaa teknisten vaikeuksien vuoksi. Jo tätä ennen oli Jenanista radioitu 1940 Neuvostoliiton teknisellä tuella. Uudelleen lähetykset alkoivat 1946.
Radion tunnus oli tuolloin XNCR tarkoittaen Uuden Kiinan radiota.
Radio Peking 1950

Englanninkieliset lähetykset alkoivat 11. syyskuuta 1947 kahdenkymmenen minuutin pituisina Pohjois-Shaanxista. Kiinan kansantasavallan 1. joulukuuta 1949 tapahtuneen perustamisen jälkeen radion merkitys tunnustettiin laajasti ja radio alkoi lähettää yhä useammilla kielillä ohjelmia. Kiinan kansantasavallan tultua perustetuksi, siirtyi myös radio Beijingiin. Huhtikuussa 1950 Uuden Kiinan radio sai tunnusnimekseen Radio Peking. Sen tunnussävelenä oli "Itä on punainen".
1950 radioitiin jo burmaksi, indonesiaksi, koreaksi ja vietnamiksi. Lisäksi alettiin Kaakkois-Aasiaan lähettää siellä puhuttavilla neljällä Kiinan murteella.
Radio Peking 1950 > Korean sodassa

Kiinan kansainvälinen radio osallistui myös Korean sotaan (1950-1953) tukien pohjoiskorealaisia ja heidän avukseen Kiinan lähettämiä vapaaehtoisia. Kuuntelijamäärän lisäämiseksi radiossa luettiin myös vastapuolelta, Yhdistyneiltä kansakunnilta, pääasiassa yhdysvaltalaisilta kadonneiden ja kaatuneiden tietoja. 24. joulukuuta 1954 aloitti Kiinan kansainvälinen radio venäjänkieliset lähetykset. Tuolloin Kiinan kansantasavalta ja Neuvostoliitto olivat vielä tiiviissä yhteistyössä.
Kasvu jatkuu

1950-luvun lopulla ja 1960-luvun alussa Kiinan kansainvälinen radio lähetti ohjelmaa jo 16 kielellä yhteensä 40 tuntia vuorokaudessa. 15. huhtikuuta 1960 aloitettiin saksankieliset lähetykset kahdella puolen tunnin pituisella ohjelmalla. Vuoteen 1963 mennessä kumpikin ohjelmista oli jo tunnin mittainen. 1970-luvulle tultaessa myös muu Aasia ja Afrikka saivat lisää huomiota. Kohdealueiden kielistä aloitettiin farsilla, minkä jälkeen tulivat šwahili ja arabia. 1970-luvun puoliväliin mennessä Radio Peking lähetti ohjelmia yhteensä 43 kielellä ja murteella.
China Radio International 2006

Nykyään Kiinan kansainvälinen radio lähettää 290 ohjelmaa vuorokaudessa 43 kielellä. Sen tavoitteena ei ole enää ideologinen kamppailu (1978), vaan ajanmukaisten tietojen antaminen kehittyvästä Kiinan kansantasavallasta (2000). 1980-luvulla perustettiin ulkomaantoimistot, ensimmäinen Japanin Tokioon ja toinen Jugoslavian Belgradiin. 1993 Radio Peking muutti nimensä China Radio Internationaliksi. 2006 sillä oli 27 mertentakaista toimistoa. Verkkosivusto CRI Online aloitti 1998.
China Radio International 2006 > Internet-radio

Ohjelmatyötä tuetaan Internet-portaalilla, joka kertoo ajankohtaisia uutisia ja perustietoja Kiinasta sekä myös sen ulkomaankaupasta. China Radio Internationalilla on melko aktiivinen (2004) kuulijapalvelu. 2005 siihen otettiin yhteyttä 2 170 000 kertaa.
Radio Taipei

Vastaavanlainen toinen kiinalainen radion ulkomaanpalvelu on Taiwanin Radio Taiwan, mikä oli aikaisemmin Radio Taipei.
Lyhyillä aalloilla

| Aika (EET) | taajuus | aallonpituusalue | kieli |
| --- | --- | --- | --- |
| 01:00 - 04:00 | 7350 kHz | 41 metrin | englanti |
| 03:00 - 04:00 | 9675 kHz | 21 metrin | englanti |
| 04:00 - 09:00 | - | - |  |
| 09:00 - 11:00 | 11785 kHz | 25 metrin | englanti |
| 11:00 - 15:00 | 17490 kHz | 16 metrin | englanti |
| 11:00 - 12:00 | 17570 kHz | 16 metrin | englanti |
| 11:00 - 12:00 | 17650 kHz | 16 metrin | englanti |
| 13:00 - 15:00 | 13665 kHz | 22 metrin | englanti |
| 14:00 - 16:00 | 13790 kHz | 22 metrin | englanti |
| 16:00 - 17:00 | 9795 kHz | 31 metrin | englanti |
| 16:00 - 17:00 | 13710 kHz | 22 metrin | englanti |
| 17:00 - 18:00 | 9435 kHz | 31 metrin | englanti |
| 17:00 - 18:00 | 9525 kHz | 31 metrin | englanti |
| 18:00 - 19:00 | 7255 kHz | 41 metrin | englanti |
| 18:00 - 19:00 | 9435 kHz | 31 metrin | englanti |
| 18:00 - 19:00 | 9875 kHz | 31 metrin | englanti |
| 19:00 - 21:00 | 6100 kHz | 49 metrin | englanti |
| 19:00 - 20:00 | 7255 kHz | 41 metrin | englanti |
| 20:00 - 21:00 | 7405 kHz | 41 metrin | englanti |
| 22:00 - 23:00 | 5960 kHz | 49 metrin | englanti |
| 22:00 - 23:00 | 7285 kHz | 41 metrin | englanti |
| 22:00 - 23:00 | 7415 kHz | 41 metrin | englanti |
| 22:00 - 23:00 | 9600 kHz | 31 metrin | englanti |
| 22:00 - 00:00 | 5960 kHz | 49 metrin | englanti |
| 22:00 - 00:00 | 7285 kHz | 41 metrin | englanti |
| 22:00 - 00:00 | 7415 kHz | 41 metrin | englanti |
| 22:00 - 00:00 | 9600 kHz | 31 metrin | englanti |
ULA-taajuuksilla

Yleensä valtiollisten radioyhtiöiden radiointiin käytetään keskipitkiä (MW) ja lyhyitä aaltoja (SW). Kuitenkin joskus ne hankkivat myös käyttöönsä ULA-kanavia, mitä kohdemaissa tai -alueilla käytetään yleensä kotimaan ohjelmien lähettämiseen ohjelmien teknisen tason parantamiseksi.
China Radio International käyttää myös ULA-aaltoja radioidessaan Australiassa (Sydney), Suomessa (Helsinki/Capital FM, Hämeenlinna, Jyväskylä/Yle Puhe, Kuopio/Radio Kantti, Lahti/Radio Masto, Pori, Porvoo, Tampere/Yle Puhe ja Turku/Radio Aurora) sekä Tanskassa (Dragor, Itä- ja Pohjois-Jyllanti Kööpenhamina sekä Roskilde. Suomessa kanavan tarjoaa Yleisradion Capital FM. Samalta kanavalta lähetetään myös englantilaisen BBCn, kanadalaisen CBCn, tanskalaisen Danmarks Radion, saksalaisen DWn, norjalaisen NRKn, yhdysvaltalaisen NPRn, ranskalaisen FRIn, espanjalaisen RNEn ja Vatikaanin radion lähetyksiä.
Aiheesta muualla

Wikimedia Commonsissa on kuvia tai muita tiedostoja aiheesta .
(kiinaksi) China Radio International (Arkistoitu – Internet Archive)
(englanniksi) ympärivuorokautinen Internet-radio (Arkistoitu – Internet Archive)
(suomeksi) GB Times Suomi (Arkistoitu – Internet Archive)
YLE Mondo
Yleisradion välittämien ohjelmien kuuluvuus
Classic Radion välittämien ohjelmien taajuudet (Arkistoitu – Internet Archive)